ཆོས་དབྱིངས་རྡོ་རྗེའི་སྐྱེ་ཕྲེང་གསོལ་
འདེབས་བཞུགས་སོ༔
ན་མོ་གུ་རུ༔ ཆོས་དབྱིངས་རྣམ་པར་དག་པའི་ཀློང༔ ལྷུན་གྲུབ་བདེ་ཆེན་རྡོ་
རྗེའི་སྐུ༔ རིགས་འདུས་དྲིན་ཆེན་བླ་མ་ལ༔ གསོལ་བ་འདེབས་སོ་བྱིན་
གྱིས་རློབས༔ འཕགས་པ་འཇིག་རྟེན་གསུམ་མགོན་གྱི༔ སྙིང་རྗེ་སྤྱན་
ཆབ་ལས་བྱུང་བའི༔ སྒྲོལ་མ་ཁྲོ་གཉེར་ཅན་མ་ལ༔ གསོལ་བ་འདེབས་སོ་
བྱིན་གྱིས་རློབས༔ གངས་ཅན་བོད་ཀྱི་ཆོས་རྒྱལ་རྗེ༔ སྤྲུལ་སྐུ་སྲོང་བཙན་
སྒམ་པོ་ཡིས༔ ཡུམ་གྱུར་ལྷ་ཅིག་ཁྲི་བཙུན་ལ༔ གསོལ་བ་འདེབས་སོ་བྱིན་
གྱིས་རློབས༔ རྒྱ་གར་འཕགས་ཡུལ་ཆེན་པོ་ནི༔ འགྲོ་བའི་གཉེན་གཅིག་
རྫུ་འཕྲུལ་བདག༔ གྲུབ་ཆེན་ནག་པོ་སྤྱོད་པ་ལ༔ གསོལ་བ་འདེབས་སོ་བྱིན་
གྱིས་རློབས༔ ཁྲི་སྲོང་ལྡེའུ་བཙན་ལྷ་ཡི་སྲས༔ མངོན་གསུམ་པདྨའི་རྗེས་
བཟུང་བུ༔ ལྷ་སྲས་མུ་ཏིག་བཙན་པོ་ལ༔ གསོལ་བ་འདེབས་སོ་བྱིན་གྱིས་
རློབས༔ ཆོས་རྒྱལ་གདུང་བརྒྱུད་བསྟན་པ་འཛིན༔ གསང་བའི་བདག་པོ་
དངོས་སྣང་བ༔ མངའ་བདག་རལ་བ་ཅན་ཉིད་ལ༔ གསོལ་བ་འདེབས་སོ་
བྱིན་གྱིས་རློབས༔ སྨོན་ལམ་དབང་གིས་ཟབ་གཏེར་ལ༔ དབང་འབྱོར་
རིག་པ་འཛིན་པ་ནི༔ ཆོས་བདག་གུ་རུ་ཇོ་ཚེ་ལ༔ གསོལ་བ་འདེབས་སོ་
བྱིན་གྱིས་རློབས༔ མཁྱེན་རབ་བླ་མ་འཇམ་མགོན་གྱིས༔ རྗེས་བཟུང་ཤེས་
4

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་སྐྱེ་ཕྲེང་གསོལ་འདེབས་སྐོར།
ཀ
བྱ་ཀུན་ཏུ་གཟིགས༔ མཁས་གྲུབ་རཱ་ག་ཨ་གསེ་ལ༔ གསོལ་བ་འདེབས་སོ་
བྱིན་གྱིས་རློབས༔ ཆོས་དབྱིངས་སྟོབས་ལྡན་བློ་གྲོས་དཔལ༔ དཔའ་བོ་
ནུས་ལྡན་འཁྲུལ་ཞིག་གླིང༔ ཨོ་རྒྱན་རིན་ཆེན་བཟང་པོ་ལ༔ གསོལ་བ་
འདེབས་སོ་བྱིན་གྱིས་རློབས༔ བྱ་བྲལ་ལས་ཀྱི་རྡོ་རྗེ་དང༔ ཡེ་ཤེས་དྷེ་ཝི་
དབང་ཆེན་བཞད༔ མི་འགྱུར་རྡོ་རྗེ་ཆོས་དབང་ལ༔ གསོལ་བ་འདེབས་སོ་
བྱིན་གྱིས་རློབས༔ མཁའ་སྤྱོད་ཨོ་ཌི་གླིང་བ་སོགས༔ ཕྱོགས་བཅུའི་འཇིག་
རྟེན་ཁམས་རྣམས་སུ༔ དམ་པའི་སྐྱེ་ཕྲེང་དུ་མ་ལ༔ གསོལ་བ་འདེབས་སོ་
བྱིན་གྱིས་རློབས༔ དག་དབྱིངས་གཟུགས་སྐུའི་ཟླ་བའི་གར༔ དད་ལྡན་
གདུལ་བྱའི་ཆུ་སྣོད་དུ༔ གང་འདུལ་མཛད་པ་མཐའ་ཡས་ལ༔ གསོལ་བ་
འདེབས་སོ་བྱིན་གྱིས་རློབས༔ དཀོན་མཆོག་རྩ་གསུམ་ཐམས་ཅད་ཀྱི༔ ངོ་
བོ་ཡོངས་འདུས་སྐུ་གསུམ་བདག༔ ལམ་སྟོན་བཤེས་གཉེན་བླ་མ་ལ༔
གསོལ་བ་འདེབས་སོ་བྱིན་གྱིས་རློབས༔ འདི་ནས་བྱང་ཆུབ་སྙིང་པོའི་བར༔
མགོན་པོ་ཁྱེད་དང་འབྲལ་མེད་ཤོག༔ སྨིན་གྲོལ་གདམས་ངག་ཟབ་རྒྱས་
ཀྱི༔ བདུད་རྩི་མཆོག་ལ་ལོངས་སྤྱོད་ནས༔ བར་ཆད་ཀུན་ཞི་ཡོན་ཏན་འཕེལ༔
རིང་པོར་མི་ཐོགས་སངས་རྒྱས་ཤོག༔ སླར་ཡང་སྤྲུལ་བ་རྒྱ་མཚོ་ཡིས༔
འགྲོ་བའི་ལས་སྣང་མ་ཟད་པར༔ གང་འདུལ་དེར་མཐུན་མགོན་སོགས་
ཚུལ༔ བདེ་གཤེགས་མཛད་དང་མཚུངས་པར་ཤོག༔ ས་མ་ཡ༔ རྒྱ་རྒྱ་རྒྱ༔ ཐེག་
མཆོག བསོ་སྦྱིན། རྒྱ་མཚོ། འགྱུར་མེད་རྡོ་རྗེ་སོགས་དང་དད་ལྡན་འགའ་ཡིས་བསྐུལ་ངོར་ཆོས་
དབྱིངས་རྡོ་རྗེས་བྲིས་པའོ། །སརྦ་མངྒ་ལཾ།

5

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
ཤཿ སྔོན་ཚེ་སངས་རྒྱས་རྔ་སྒྲའི་རྒྱལ་པོ་ཡིས༔ རྗེས་བཟང་སྨོན་ལམ་
དག་པའི་མཐུ་དང་ལྡན༔ རྒྱལ་ཀུན་སྙིང་རྗེའི་དབང་ཕྱུག་པད་དཀར་འཆང༔
འགྲོ་དོན་ཐུགས་དམ་རྒྱུད་བསྐུལ་ཁྲོ་གཉེར་ཅན༔ གངས་རིའི་ལྗོངས་འདིར་
སྲོང་བཙན་སྒམ་པོ་ཡིས༔གཙུག་ལག་ཁང་བཞེངས་ཇོ་ཤཱཀ་སྤྱན་འདྲེན་
གྲོགས༔ ཆོས་བློན་མ་ཧྭ་ཁྲི་བཙུན་ཟུང་དུ་སྤྲུལ༔ པདྨའི་དྲུང་དུ་ལྷ་སྲས་མུ་
ཏིག་རྗེ༔ འཛམ་གླིང་སུམ་གཉིས་དབང་བྱེད་ཁྲི་རལ་ཅན༔ རྒྱ་ཆོས་བོད་
བསྒྱུར་པཎ་ཆེན་ཤེས་རབ་གྲགས༔ ཟབ་གཏེར་སྒོ་འབྱེད་སྤྲུལ་པའི་གཏེར་
སྟོན་གསུམ༔ ཐུགས་རྗེ་ཆེན་པོའི་དངོས་སྤྲུལ་ཐང་སྟོང་རྒྱལ༔ རྩོལ་མེད་
མཁས་གྲུབ་དུ་མའི་ཟློས་གར་བསྒྱུར༔ པདྨའི་རྗེས་བཟུང་ཨོ་རྒྱན་ཕྲིན་
ལས་གླིང༔ འདི་འོག་རྫུ་འཕྲུལ་ཐོགས་མེད་མཁའ་སྤྱོད་དབང༔ མ་འོངས་
སངས་རྒྱས་བརྒྱ་དང་སོ་བདུན་པ༔ དཔལ་ལྡན་ཟབ་གཏེར་བདག་པོར་
གསོལ་བ་འདེབས༔ ཕྱི་ནང་གསང་བའི་བར་ཆད་ཀུན་བསལ་ཞིང༔ ཐུན་
མོང་ངེས་འབྱུང་བྱང་སེམས་ཚུལ་བཞིན་འབྱོངས༔ ཁྱབ་པར་ཐབས་མཁས་
སྨིན་གྲོལ་མཐར་ཐུག་དོན༔ རྣལ་འབྱོར་ཟབ་མོའི་ཉམས་ལེན་མཐར་སོན་
ནས༔ དོན་གཉིས་འབད་མེད་ལྷུན་གྱིས་གྲུབ་པར་ཤོག༔ ཅེས་ཤཱཀྱའི་དགེ་སྤྱོང་
མཉྫུ་ཤྲཱི་ནཱ་ཐ་ཞེས་ཆོས་འདིར་མོས་པའི་སྐལ་བ་ཅན་དེས་བསྐུལ་ངོར། ཟོག་པོ་རང་མཐོང་བས་བྲིས་
པ་འདི་གཞན་ལ་གསང་རྒྱ།

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་སྐྱེ་ཕྲེང་གསོལ་འདེབས་སྐོར།
ཀ
ཤཿ སྙིང་རྗེའི་དབང་ཕྱུག་འཕགས་མཆོག་སྤྱན་རས་གཟིགས༔ འཇིགས
ཀུན་སྒྲོལ་མཛད་ལྷ་མོ་ཁྲོ་གཉེར་ཅན༔ བོད་འདིར་ཐུགས་རྗེ་མཆོག་མངའ་
བསྟན་པའི་མཐུན་རྐྱེན་ཆོས་བློན་དབང་ཕྱུག་དང༔ བོད་རྗེའི་
ཁྲི་བཙུན་པ༔
ཐུགས་སྲས་མུ་ཏིག་བཙན་པོ་དང༔ བསྟན་པ་གསལ་བྱེད་མངའ་བདག་ཁྲི་
རལ་ཅན༔ འབྲེལ་ཚད་དོན་ལྡན་ཡར་རྗེས་ཟབ་གཏེར་བདག༔ སྦས་པའི་
རྣལ་འབྱོར་བྱང་བདག་བསྟན་འཛིན་མཚན༔ སྙིང་ཐིག་བཀའ་བབས་གུ་
རུ་ཇོ་འབེར་དང༔ དགེ་བའི་བཤེས་གཉེན་རཱ་ག་ཨ་སྱེ་གྲགས༔ སྙིགས་
མའི་སྐྱབས་མགོན་ཆོས་དབྱིངས་སྟོབས་ལྡན་པ༔ ཐུགས་གཏེར་བཀའ་
བབས་ཨོ་རྒྱན་ཕྲིན་ལས་གླིང༔ མ་འོངས་སངས་རྒྱས་བརྒྱ་དང་སོ་བདུན་
པ༔ གང་འདུལ་གདུལ་བྱའི་བློ་དང་འཚམས་པའི་སྐུ༔ འདྲེན་པའི་དབང་
ཕྱུག་ཉིད་ལ་གསོལ་བ་འདེབས༔ སྐྱེ་བ་ཀུན་ཏུ་ཁྱེད་ཀྱིས་རྗེས་བཟུང་ཞིང༔
སྨིན་གྲོལ་གདམས་པའི་ཡོན་ཏན་ལུས་ཟུངས་རྒྱས༔ ཁྱད་པར་འོད་གསལ་
རྫོགས་པ་ཆེན་པོ་ཡི༔ ཐུན་མིན་རྣལ་འབྱོར་གསང་ལམ་མཐར་ཕྱིན་ནས༔
མཁའ་མཉམ་འགྲོ་ཀུན་སྲིད་པའི་མཚོ་ལས་བསྒྲལ༔ དོན་གཉིས་ལྷུན་གྲུབ་
སངས་ རྒྱས་ ཐོབ་ པར་ ཤོག༔ ཅེས་དད་པ་དང་ལྡན་པའི་སློབ་བུ་བསོད་ནམས་རིག་འཛིན་གྱིས་
བཀྲ་ཤིས་དར་དཀར་བཅས་བསྐུལ་ངོར་ཨོ་རྒྱན་ཕྲིན་ལས་གླིང་པས་སོ། །
7

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།